laion/Wikipedia-Exotic huggingface dataset:
ליגת ההוקי לנשים (רוסיה)

ליגת ההוקי לנשים (ברוסית: Женская хоккейная ли́га, בראשי תיבות ЖХЛ) היא ליגת הוקי קרח ברוסיה, הנחשבת לתחרות ההוקי קרח נשים החשובה ביותר במדינה. עד הקמת הליגה בשנת 2015 נוהלה אליפות רוסיה בהוקי קרח נשים כליגת ההוקי קרח נשים העיקרית. הליגה נוסדה ב-19 ביוני 2015 ומשתתפות בה 7 קבוצות ובשנים 2015–2017 הייתה משוחקת בשיטת טבלת אליפות כשהקבוצה שבראשות הטבלה עם מירב הניצחונות מוכתרת לאלופת הליגה. משנת 2018 ארבע הקבוצות הטובות ביותר בטבלת הליגה מתמודדות ביניהן בשלב חצי גמר הליגה. בשנת 2019 צורפה לליגה קבוצה סינית. ליגת ההוקי הנשית הוקמה ביוזמה מה-12 בספטמבר 2012 בפגישה בין נשיא פדרציית ההוקי הרוסית, ולדיסלב טרטיאק ונשיא ליגת ההוקי הקונטיננטלית, אלכסנדר מדבדב. מטרת בליגה היא לפתח את תחום הוקי הנשים ברוסיה ובישיבה נוספת עם נציגי קבוצות הוקי קרח לנשים ב-2 ביולי 2014 היוזמה זכתה לתמיכת הקבוצות. בתחילה פדרציית ההוקי הרוסית החלה בתהליך הקמת ליגת נשים בניהולה אך הסתכסכה בשל כך עם מנהלי ליגת ההוקי הקונטיננטלית. לבסוף, ב-23 באפריל 2015 הוחלט להעביר את זכויות ניהול ליגת הנשים לידי ליגת ההוקי הקונטיננטלית והליגה הוקמה בפועל ב-19 ביוני 2015. בעונת 2016/2017, הליגה בת 6 הקבוצות התרחבה בקבוצה נוספת — דינמו קורסק אך בשל בעיות ניהוליות שונות הקבוצה הורדה מהליגה בהמשך. ב-2019 נודע על תוכניות פיתוח להרחבת הליגה לכדי 10 קבוצות בעונת 2023. מדיה וקבצים בנושא ליגת ההוקי לנשים בוויקישיתוף אתר האינטרנט הרשמי של ליגת ההוקי לנשים (ברוסית) ליגת ההוקי לנשים, ברשת החברתית פייסבוק ליגת ההוקי לנשים, ברשת החברתית אקס (טוויטר) ליגת ההוקי לנשים, סרטונים בערוץ היוטיוב Стал известен календарь ЖХЛ Курское «Динамо» не примет участие в чемпионате ЖХЛ
סטפני דה בוארנה

סטפני דה בוארנה (בצרפתית: Stéphanie de Beauharnais‏, 28 באוגוסט 1789 - 29 בינואר 1860), הייתה אשתו של קרל, הדוכס הגדול של באדן. סטפני נולדה ב-28 באוגוסט 1789 בוורסאי, לקלוד דה בוארנה ולקלודין פרנסואז אדריאן גבריאל דה לזיי-מארנזי, בתם של קלוד, מרקיז דה לזיי-מארנזי ומארי-קלודין דה-נטאנקור-ואובקור, דאם דה ואובקור. בשנת 1779 התחתן בן דוד של אביה - אלכסנדר דה בוארנה עם ז'וזפין דה בוארנה, אולם הוא הוצא להורג בגיליוטינה במהלך שלטון הטרור של רובספייר בשנת 1794. לאחר הוצאתו להורג התחתנה אשתו ז'וזפין עם נפוליאון בונפרטה, ובשנת 1804 הוכתרו השניים כקיסרי צרפת. ילדיה של ז'וזפין אז'ן דה בוארנה והורטנס דה בוארנה תפסו עמדות חשובות בממשלו של נפוליאון. ב-8 באפריל 1806 התחתנה סטפני עם קרל, נסיך הכתר של באדן, כחלק מניסיון של נפוליאון לכרות ברית עם באדן, אולם בתחילה לא היו נישואיהם מוצלחים עקב רצונו של קרל להמשיך לחיות כרווק, והשניים התגוררו בארמונות נפרדים. מאוחר יותר החל קרל לחשוב על עתיד הירושה, ובעקבות כך התפייס עם סטפני, ולשניים נולדו 5 ילדים. בשנת 1811 מת סבו של בעלה קרל פרידריך, הדוכס הגדול של באדן, ובעלה עלה לשלטון במקומו כקרל, הדוכס הגדול של באדן. בשנת 1818 מת בעלה קרל, ובמקומו עלה לשלטון דודו לודוויג הראשון, הדוכס הגדול של באדן. סטפני נשארה אלמנה והייתה אם מסורה לשלוש בנותיה, וביתה במנהיים הפך לסלון ספרותי עבור אמנים ואינטלקטואלים. ב-29 בינואר 1860 מתה סטפני בניס, והיא בת 71 שנים. בין צאצאיה נמנים פיליפ, מלך הבלגים, אנרי, הדוכס הגדול של לוקסמבורג, אלבר השני, נסיך מונקו, ומלכי רומניה ויוגוסלביה לשעבר. ב-8 באפריל 1806 התחתנה סטפני עם קרל, הדוכס הגדול של באדן, ממנו נולדו לה 5 ילדים: לואיזה אמליה, נסיכת באדן (1811–1854), התחתנה עם גוסטב, נסיך ואסה בן מת (1812) יוזפינה, נסיכת באדן (1813–1900), התחתנה עם קרל אנטון, נסיך הוהנצולרן אלכסנדר, נסיך הכתר של באדן (1816) מריה אמליה, נסיכת באדן (1817–1888), התחתנה עם ויליאם המילטון, דוכס המילטון האחד עשר מדיה וקבצים בנושא סטפני דה בוארנה בוויקישיתוף סטפני דה בוארנה, באתר "Find a Grave" (באנגלית)
ההפיכה בזימבבואה (2017)

ההפיכה בזימבבואה החלה בערב ה-14 בנובמבר 2017. אלמנטים של הצבא הלאומי התאספו סביב הארארה, עיר הבירה של זימבבואה, השתלטו על תאגיד השידור של זימבבואה ואזורים אחרים של העיר. למחרת, פורסם כי האירועים האחרונים בזימבבואה אינם בגדר הפיכה, וכי הנשיא רוברט מוגאבה ששלט במדינה 37 שנים בריא ושלם, אך כי המצב יחזור לשגרה רק לאחר שיטופלו ה"עבריינים" סביב מוגאבה שאחראים לבעיות הסוציו-אקונומיות של זימבבואה. ההפיכה הייתה להפיכה שקטה, חריגה במיעוט האלימות שבהתנהלותה, ללא נפגעים כלל. ב-17 בנובמבר 2017, שלושה ימים לאחר ההפיכה, הושבע לתפקיד הנשיא אמרסון מננגגואה, סגן הנשיא לשעבר. פרק זה לוקה בחסר. אנא תרמו לוויקיפדיה והשלימו אותו. בשבוע הראשון של אוקטובר 2017, גברה משמעותית המתיחות בין סגן הנשיא אמרסון מננגגואה לבין גרייס מוגאבה, אשתו של הנשיא המכהן באותה עת רוברט מוגאבה. השניים נחשבו למועמדים המובילים להחליף את השליט הוותיק בן ה-93. מננגגואה, שהיה בן טיפוחיו של רוברט ויד ימינו מאז שנות ה-60, אמר שרופאים אישרו שהוא הורעל באוגוסט 2017 והובהל לבית החולים בדרום אפריקה לטיפול, אולם נשאר נאמן למפלגה השלטת ולנשיא ואמר שהסיפור שהופץ על כך שגרייס היא זו שיזמה את ההרעלה אינו נכון. בנובמבר 2017, בפעם הראשונה לאחר עשרות שנים יחד, גינה הנשיא את מננגגואה, ואשתו האשימה אותו בקשירת קשר להפלת השלטון. הוא ברח מהמדינה ורבים מנאמניו הושמו במעצר. מדיה וקבצים בנושא ההפיכה בזימבבואה בוויקישיתוף ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
מונוכרומטור

מונוכרומטור הוא מכשיר אופטי המעביר רצועה צרה של אורכי גל של אור שנבחרה מתוך טווח רחב יותר של אורכי גל הזמינים בקלט. השם הוא מן המילים ביוונית מונו, "יחיד", chroma, "צבע", והסיומת הלטינית ator. אם נותנים ליותר מאורך גל אחד לצאת ביציאה, כך שהמכשיר יכול לזהות ספקטרום של אורכי גל בבת אחת ולא רק אחד, המכשיר מכונה ספקטרומטר. ניתן לבנות ספקטרומטר למשל על ידי החלפת חריר היציאה של המונוכמטור (בתמונה) במצלמה שבודקת היכן פגעו הקרניים, וכך להפריד בין אורכי הגל השונים. מנסרה משמשת לשבירת אור מולטיכרומטי לאורכי גל נפרדים. בעזרת הצבת עדשה מרכזת אחרי הפריזמה ניתן לרכז את אורכי הגל השונים ולברור אותם בעזרת לוח אטום עם חריר יציאה קטן. סריג עקיפה הוא משטח משונן בו אור מולטיכרומטי פוגע ובעת החזרתו הוא מפוזר בזוויות שונות לפי אורך הגל. את אורך הגל הרצוי מקבלים לפי הזווית בה הוחזר האור והמרחק שהוא עבר. דוגמה למונוכרמטור מהסוג הזה הוא מונוכמטור מסוג Czerny–Turner, המוצג בתמונה. סנן בליעה הוא חומר מוצק אשר מעביר דרכו רק אורכי גל בתחום מסוים. לרוב זוהי פיסת זכוכית או פלסטיק צבועה עם חומר כלשהו אשר מאפשר מעבר של אורכי גל מצומצמים. סנן אינטרפרנציה הוא פילטר אשר מורכב משתי שכבות של זכוכית וביניהן חלל ריק. כאשר אור מוקרן בזווית לתוך הזכוכית הוא נשבר ביציאה אל החלל הריק לפי חוק סנל ומתקדם בטווח עד הגעתו לרכיב הזכוכית השני. חלק מהאור עובר דרך הזכוכית וחלקו מוחזר אל פלטת הזכוכית הקודמת עליה שוב יבצע החזרה ויעבור דרך הזכוכית בפעם השנייה. המרחק בין שתי שכבות הזכוכית שווה כפולה שלמה של אורך הגל הרצוי, באופן זה תהיה התאבכות בונה בין שני הגלים. השימוש במונוכרומטור הוא כדי לבודד אורך גל מסוים. שימוש ניכר נעשה במונוכורמטורים בספקטרופוטומטריה בה מתבססים על חוק בר-למברט. אחת הדרישות של חוק בר הוא שימוש באור מונוכרומטי כיוון ותכונת הבליעה המולרית של חומר היא פונקציה של אורך הגל ושימוש בכמה אורכי גל ייפגע במהימנות המדידה. קרינה אלקטרומגנטית כימיה אנליטית מסנן התאבכות מדיה וקבצים בנושא מונוכרומטור בוויקישיתוף מונוכרומטור, באתר אנציקלופדיה בריטניקה (באנגלית) ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
ליז'ייה JS4

ליז'ייה JS4 (בצרפתית: Ligier JS4) היא מכונית מיקרו, 3 דלתות הצ'בק, 2 מושבים, אשר יוצרה על ידי יצרנית המכוניות הצרפתית "Ligier" בין השנים 1980–1983. דגם ה"ליז'ייה JS4" הוצג לראשונה ב-25 ביולי 1985. בשנת 1981 יוצרו 6,941 יחידות. בצרפת: כדי לנהוג בדגם "ליז'ייה JS4" אין צורך ברישיון נהיגה. על הנהג להיות מעל גיל 14. בשנת 1982 יצא לשוק הדגם המהודר יותר "JS8". בשנת 1984 דגם ה"ליז'ייה JS4" הוחלף בדגם "JS6". מנוע אחורי 49.9 סמ"ק, 2 פעימות 125 סמ"ק, 2 פעימות, יוצר על ידי חברת "Derbi" הספרדית 325 סמ"ק - מנוע דיזל יוצר על ידי "Lombardini S.r.l" האיטלקית מכונית מיקרו ליז'ייה JS2 מועדון המכוניות הקטנות - ליז'ייה JS4 (smallcarsclub.com/catalog/ligier/ligier-js4) מדיה וקבצים בנושא ליז'ייה JS4 בוויקישיתוף ליז'ייה JS4 (1:42), יו-טיוב דגם ליז'ייה JS4 web.archive.org/web/20170824042831/https://lautomobileancienne.com/ligier ליז'ייה JS4 lautomobileancienne "ליז'ייה JS4 The Illustrated Encyclopedia of Extraordinary Automobiles ליז'ייה JS4 Ref 7 1980 Ligier JS4 - Classic & Sports Car Auctioneers ליז'ייה JS4 - נתונים טכניים auta5p.eu/lang
דיונון רחב-זרוע

דיונון רחב-זרוע (שם מדעי: Sepia latimanus) הוא מין מסדרת הדיונונים המצוי בשוניות אלמוגים בימים רדודים טרופיים מים אנדמן ועד לחופי פיג'י ודרומה עד אוסטרליה. זהו מין הדיונון השני בגודלו לאחר המין דיונון אוסטרלי. אורכו של דיונון זה עד 50 ס"מ ומשקלו עד 10 ק"ג. הוא בעל זרועות קצרות דמויות סנפירים עבים והם בעלי כפתורי הצמדה חזקים איתם הם נאחזים בטרף. הראש גדול והעיניים בעלי גוון בהיר. הגוף מוסווה ביעילות בסביבה והדיונון יכול להחליף את צבעיו במהירות ואפילו לשנות את צורת עורו המתקמטת כלפי מעלה. כך הוא משתלב בסביבה ונמנע מטורפים וכן אורב לטרפו. הדיונון נע בעזרת הנעה סילונית וגלימתו בעלת זוג כנפיים בקצה הגוף. טרפו מורכב בעיקר מסרטנים וחסילונים שונים, בעיקר מהסוג Palaemon. מדיה וקבצים בנושא דיונון רחב-זרוע בוויקישיתוף דיונון רחב-זרוע, באתר ITIS (באנגלית) דיונון רחב-זרוע, באתר NCBI (באנגלית) דיונון רחב-זרוע, באתר GBIF (באנגלית) דיונון רחב-זרוע באתר הרשימה האדומה של IUCN
דקרן משויש

דַּקְרָן משויש (שם מדעי: Dermatolepis inermis) הוא מין של דג טורף ממשפחת הדקריים. דג זה חי בשוניות אלמוגים במערב האוקיינוס האטלנטי. אורכו של הדקר 51–90 ס"מ ומשקלו עד 10 ק"ג. הוא בעל גוף שחור עד סגול ומנומר בכתמים לבנים. צבעו מזכיר אבני שיש ומכאן שמו. הוא בעל לסתות גדולות ושיניים גדולות והוא טורף זריז המסוגל לצוד דגים קטנים ברחבי השונית. הדגים חיים בבדידות רוב הזמן אך בעונת הרבייה מאות דגים מתקבצים בקצוות השונית לאורך הקיר ומתכוננים להזדווגות. בתיאום בין הזכרים לנקבות, הנקבות עולות סמוך לפני המים ומשחררות ביצים ואז הזכרים עולי ומפרים אותם. הביצים המופרות יכולות אז לצוף בים הפתוח מבלי להיתקל בטורפי שונית רבים, אך ההתקהלות של הוריהם מושכת כרישים והם טורפים רבים מהם. הדג נמצא בסיכון עקב דיג יתר. מדיה וקבצים בנושא דקרן משויש בוויקישיתוף דקרן משויש, באתר ITIS (באנגלית) דקרן משויש, באתר NCBI (באנגלית) דקרן משויש, בבסיס הנתונים ARKive (באנגלית) דקרן משויש, באתר FishBase (באנגלית) דקרן משויש, באתר GBIF (באנגלית) דקרן משויש באתר הרשימה האדומה של IUCN
שושנון אוכפי

שושנון אוכפי (שם מדעי: Amphiprion polymnus) הוא מין דג מסוג שושנון שבמשפחת השוניתיים החי בסמוך לשושנות ים. אורכו של שושנון זה 13 ס"מ ובניגוד לשאר השושנונים אצלם הנקבות גדולות מהזכרים, אצל דג זה אין דו-צורתיות זוויגית והנקבה והזכר דומים בגודלם. הדג בעל קשקשים שחורים לאורך הגוף עם פסים לבנים עבים מאחורי הראש, מעל הגב עד לאמצע הבטן ובקדמת הזנב ומסביבו למעט בכתם שחור עליו. ראשו של הדג (מתחת לעיניו ומטה) וסנפיריו צהובים עד כתומים. דג זה מצוי בשוניות אלמוגים בימים האינדו-פסיפים בין שושנות הים מהמין Stichodactyla haddoni ומהמין Heteractis crispa. הדג חי עם נקבה בתוך השושנה ושניהם מטפלים בשיתוף, מנקים את השושנה ומטפלים בצעירים. הם צריכים להטיל את הביצים במרחק מסוים מהשושנה הארסית אך קרוב מספיק כדי שיוכלו להתחיל להיכנס אליה בצעירותם. הדג מסתתר בין זרועות שושנת הים המגוננת עליו מדגים טורפים. בתמורה הוא מגרש ממנה דגים שיכולים לאכול אותה כמו הפרפרוניים. הוא ניזון מפלנקטון, מאצות ומסרטנים קטנים. מדיה וקבצים בנושא שושנון אוכפי בוויקישיתוף שושנון אוכפי, באתר ITIS (באנגלית) שושנון אוכפי, באתר NCBI (באנגלית) שושנון אוכפי, באתר Animal Diversity Web (באנגלית) שושנון אוכפי, באתר FishBase (באנגלית) שושנון אוכפי, באתר GBIF (באנגלית) שושנון אוכפי באתר הרשימה האדומה של IUCN
בתרן חום

בתרן חום או בתרן שחום (שם מדעי: Acanthurus nigrofuscus) הוא מין דג שונית ממשפחת הבתרניים המצוי באזור האינדו-פסיפי ומערבה עד להוואי. הבתרן מגיע לאורך 21 ס"מ והוא בעל גוף דמוי-טיפה עם סנפירים נמוכים ורחבים. הפה בעל שפתיים בולטות וזנב דמוי-קשת. בתוך מעיו יש לדג חיידקים ידידותיים העוזרים לו לעכל צמחים. הוא מצוי בשוניות הפתוחות ורועה אצות וכן ניזון מפלנקטון ויצורים קטנים נוספים כמו סרטנים ורכיכות. דג זה מנקה לעיתים צבי ים שנחים בין האלמוגים, בשביל ניקיון השריון שלהם. דגים אלה חיים בלהקות גדולות הנודדות מחלקת אצות אחת לאחרת. הוא נפוץ גם באקווריומים שונים ברחבי העולם. מדיה וקבצים בנושא בתרן חום בוויקישיתוף בתרן חום, באתר ITIS (באנגלית) בתרן חום, באתר NCBI (באנגלית) בתרן חום, בבסיס הנתונים ARKive (באנגלית) בתרן חום, באתר FishBase (באנגלית) בתרן חום, באתר GBIF (באנגלית) ynet, מחול הבתרנים השחומים במפרץ אילת, באתר ynet, 30 ביוני 2024 בתרן חום באתר הרשימה האדומה של IUCN
חוחן פטרס

חוחן פטרס (שם מדעי: Scolopsis affinis) הוא דג ממשפחת הנימיים שבסדרת הדקראים הגדולה. הוא חי בשוניות אלמוגים באוקיינוס ההודי והאוקיינוס השקט. הדג בעל גוף אפור-כחול עם סנפירים נמוכים וזנב צהוב בצורת קשת. אורכו 15–24 ס"מ. הצידיים צהובים והראש אפור מלמעלה. דג זה מחפש מזון בחולות הים על ידי נשיפה חזקה המעיפה את החול ומגלה את טרפו. כך הוא גם יכול לחשוף אויבים המתחפרים בחול. הדג חי בקהילות קטנות בשטחי החול שסביב האלמוגים והוא פעיל יום. מדיה וקבצים בנושא חוחן פטרס בוויקישיתוף חוחן פטרס, באתר ITIS (באנגלית) חוחן פטרס, באתר NCBI (באנגלית) חוחן פטרס, באתר FishBase (באנגלית) חוחן פטרס, באתר GBIF (באנגלית) חוחן פטרס באתר הרשימה האדומה של IUCN לא קיים שם עברי רשמי, שם הטקסון בהשראת השם העממי האנגלית Peters monocle bream
דוקרן נמרי

דוקרן נמרי (שם מדעי: Plectropomus leopardus) הוא מין של דג שונית ממשפחת הדקריים החי באוקיינוס השקט מאוסטרליה, יפן וחצי האי המלאי לאיי שלמה, איי קרוליין ופיג'י. אורכו של הדקר 20–60 ס"מ ובעל גוף ארוך עם סנפירים רחבים. צבעו אדום עד אפור ומנומר בנקודות לבנות. הפה גדול וחזק ומכיל שיניים רבות והעיניים גדולות ושחורות עם גבות אדומות. דבר מיוחד אצל דג זה הוא שכל הפרטים נולדים כנקבות וחלקם מחליפים מין לזכרים. הסיבה לכך לא ברורה. הדג פעיל במשך היום בשוניות האלמוגים ומחפש דגים קטנים בין האלמוגים. הוא מהיר מאוד ויתפוס כל דג שיצא החוצה. הוא ניזון בעיקר משוניתיים ומכחליים וגם מאדרוניים, סרטנים ורכיכות שונות. הדקר גם לא יהסס לקניבליות. דרך הציד שלו היא להמתין לטרף מטווח קרוב ולחכות לרגע מוצלח לתקוף. בנוסף דקר זה ינסה לחפש בני ברית לציד בדמות של ניבן ענקי, תפאר ענק או תמנון עינוני אשר יכולים להגיע לסדקים צרים מדי לדקר ולחלץ משם דגים היישר למלתעותיו. הוא עצמו דג מאכל חשוב ודבר זה גורם לירידה במספרו בטבע. מדיה וקבצים בנושא דוקרן נמרי בוויקישיתוף דוקרן נמרי, באתר ITIS (באנגלית) דוקרן נמרי, באתר NCBI (באנגלית) דוקרן נמרי, באתר Animal Diversity Web (באנגלית) דוקרן נמרי, בבסיס הנתונים ARKive (באנגלית) דוקרן נמרי, באתר FishBase (באנגלית) דוקרן נמרי, באתר GBIF (באנגלית) דוקרן נמרי באתר הרשימה האדומה של IUCN
תמנון עינוני

תְּמָנוּן עֵינוֹנִי[דרוש מקור] או תְּמָנוּן שׁוּנִית (שם מדעי: Octopus cyanea) הוא מין של רכיכה ימית ממשפחת התמנוניים החי בשוניות אלמוגים ברחבי האזור האינדו-פסיפי. אורכו של התמנון 16 ס"מ, אך הזרועות יכולות להגיע לאורך 80 ס"מ ומשקלו יכול להגיע ל-6 ק"ג. למרות ששמו המדעי פירושו "כחול", פעמים רבות הוא דווקא אדום, אך הוא מחליף את צבעיו ללא הרף על פי הצורך ויכול גם לשנות את מרקם עורו. כשהוא מוסווה, הוא מידמה לאלמוגים או לסלעים שבסביבתו. רק עיניו אדומות תמיד. התמנון שוחה בעזרת הנעה סילונית אך גם נאחז בעזרת הזרועות באלמוגים וזוחל עליהם. בניגוד לתמנונים אחרים, תמנון זה הוא פעיל ביום. שאר הזמן הוא חוזר למאורתו שבין כמה סלעים או אלמוגים. התמנון צד רכיכות, סרטנים, חסילונים ודגים קטנים בין האלמוגים. הוא מחבב במיוחד סרטנים, ומשנה את צבעיו למראה המים שמעליו או למראה צלליתי. כך הסרטן אינו רואה טורף בסביבה ויוצא ממחבואו. הטרף מומת על ידי נשיכה ארסית. תמנון אינסולריס מדיה וקבצים בנושא תמנון עינוני בוויקישיתוף תמנון עינוני, באתר ITIS (באנגלית) תמנון עינוני, באתר NCBI (באנגלית) תמנון עינוני, באתר Animal Diversity Web (באנגלית) תמנון עינוני, באתר האנציקלופדיה של החיים (באנגלית) תמנון עינוני, באתר GBIF (באנגלית) תמנון עינוני באתר הרשימה האדומה של IUCN מילון בעלי חיים: רכיכות (תשס"ד), 2003. האקדמיה ללשון העברית
גביע הפדרציה 2014

גביע הפדרציה 2014 הייתה התחרות ה-52 לנבחרות טניס נשים. היא אורגנה על ידי פדרציית הטניס הבינלאומית. תחרויות אזוריות החלו בפברואר 2014 ומשחק הגמר הסתיים ב-9 בנובמבר 2014. נבחרת צ'כיה ניצחה במשחק הגמר את נבחרת גרמניה וזכתה בגביע בפעם השמינית בתולדות הנבחרת. מתכונת התחרות הייתה זהה למתכונת של העונה הקודמת. כל המפגשים כללו 5 משחקים. בית עולמי א' כלל 8 קבוצות ועוד 8 קבוצות היו בבית עולמי ב'. יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה). לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2015. בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב': רוסיה נותרה בבית עולמי א' קנדה, צרפת ופולין עלו לבית העולמי א' ארצות הברית, סלובקיה וספרד ירדו לבית העולמי ב' ארגנטינה המשיכה לשחק בבית העולמי ב' בנבחרת ישראל השתתפו עופרי לנקרי וקרן שלמה. הנבחרת החלה את השתתפותה בבית ג' של אזור אירופה/אפריקה א'. כל המשחקים של אזור אירופה/אפריקה א' נערכו בבודפשט. הנבחרת סיימה את הבית במקום השלישי ולא המשיכה לשלבים הבאים. מדיה וקבצים בנושא גביע הפדרציה 2014 בוויקישיתוף נתוני משחק הגמר
דייר

האם התכוונתם ל... אריק דייר – כדורגלן אנגלי ויין דייר – פילוסוף והוגה דעות אמריקני וירג'יניה דייר – הילדה הראשונה שנולדה למתיישבים אנגליים ביבשת אמריקה מארי דייר – פוריטנית אנגלייה שהפכה לקווייקרית וחיה בניו אינגלנד דייר - שם של דג ממשפחת הדייריים (Carapidae) שבסדרה צלופחי-קושק הדייר דיר
ליז'ייה JS2

ליז'ייה JS2 (בצרפתית: Ligier JS2) היא מכונית ספורטיבית, 2 דלתות, בתצורת מכונית מרוץ, אשר יוצרה על ידי יצרנית המכוניות הצרפתית "Ligier" בין השנים 1971–1975. סך הכול יוצרו 225 יחידות. את פרויקט התכנון והייצור של דגם ה"ליז'ייה JS2" הוביל "Guy Ligier". 2 דלתות 2 מושבים מנוע מרכזי - מנוע מזראטי מנוע מרכזי - מנוע פורד במרוץ 4 השעות של לה מאן, בשנת 1974 זכה במקום הראשון "Ligier JS2-Maserati n°6" במרוץ 24 השעות של לה מאן, בשנת 1975 - הגיעה "ליז'ייה JS2" למקום השני, "Ligier JS2-Ford n°5" בטור דה פראנס, שנת 1974, זכתה במקום הראשון "Ligier JS2-Maserati n°139" ליז'ייה JS2 ליז'ייה JS2 ליז'ייה JS2 ליז'ייה JS2 ליז'ייה JS2 מכונית מרוץ ליז'ייה JS4 ליז'ייה JS2 (larevueautomobile.com/Actu/Ligier) ליז'ייה JS2 - תמונות ממרוצי מכוניות (racingsportscars.com/type/photo/Ligier/JS2) ליז'ייה JS2 (larevueautomobile.com/Actu/Ligier-js2) מדיה וקבצים בנושא ליז'ייה JS2 בוויקישיתוף ליז'ייה JS2 (9:34 דקות), יו-טיוב ליז'ייה JS2 (0:34 דקות), יו-טיוב ליז'ייה JS2 - נתונים טכניים carfolio.com/specifications/models/car ליז'ייה JS2 boitierrouge.com/2016/11/01/ligier-js2-l-hommage-a-jo ליז'ייה JS2 lautomobileancienne.com/ligier-js2-1971-1975 ליז'ייה JS2 velocetoday.com/ligiers-js2
גן הנשיא (פתח תקווה)

גן הנשיא הוא אחד הגנים הראשונים בעיר פתח תקווה. הגן נמצא בפינת הרחובות רוטשילד וחיים כהן ושופץ לאחרונה בשנת 2014. הגן תוכנן על ידי המהנדס העירוני השמשוני, יחד עם הגננים ארזי לויהלום, וכלל תעלה קטנה לאורך הגן שהוביל לבריכת דגים. העבודות על הגן הושלמו במאי 1942 וטקס הפתיחה החגיגי התקיים באוגוסט 1942 בנוכחות מושל המחוז רוברט אדוארד הרולד קרוסבי ויהודה ראב, ממיסדי פתח תקווה וראש מועצת רמת גן, אברהם קריניצי. הגן שימש את פתח תקווה לאירועים חגיגיים כמו ביקור הנציב העליון, ג'ון ורקר, ויקונט גורט השישי, באפריל 1945, חגיגות צה"ל ביום המדינה ב-27 ביולי 1948 וקבלת פנים לבאי המכביה השלישית בספטמבר 1950. הגן לא קיבל שם בעת פתיחתו ונודע כ"הגן העירוני" או "גן רוטשילד" על שם הרחוב לצדו שכן. בשנת 1953 החליטה עיריית פתח תקווה לקרוא לגן על שם נשיא המדינה יצחק בן-צבי, לכבוד ביקורו בעיר לחגיגות 75 למושבה. בעת קריאת השם ביקש הנשיא לקרוא לגן פשוט "גן הנשיא" ולא "גן הנשיא יצחק בן-צבי". הגן נפתח מחדש לאחר שהיה סגור למשך שנה לשיפוצים, בספטמבר 1962. הגן שופץ וחודש במזרקה ומתקני משחק בשנת 2014. בגן גם הותקן פינה לכלבים. הפארק הגדול פארק יד לבנים מדיה וקבצים בנושא גן הנשיא בוויקישיתוף גן עירוני שני בפתח תקווה, דבר, 7 באוגוסט 1942 גן חדש באם המושבות, הַבֹּקֶר, 5 באוגוסט 1942 לפני פתיחת הגן העירוני החדש, המשקיף, 18 במאי 1942 פתח תקווה פתיחת הגן העירוני החדש, המשקיף, 3 באוגוסט 1942 נפתח חגיגית הגן העירוני החדש, המשקיף, 5 באוגוסט 1942 רוזבלט הבין אתכם אמר הנציב העליון בביקורו ברמת גן, הַבֹּקֶר, 15 באפריל 1945 יש להתכונן על תקופה של חוסר עבודה אמר ה.מ., הצופה, 15 באפריל 1945 חגיגות הצבא בחדרה, דבר, 28 ביולי 1948 חגיגות המכבייה בפתח תקווה, חרות, 29 בספטמבר 1950 פתח תקווה העיר בת ה-70 תקלום 80 אלף תושבים, המשקיף, 2 בנובמבר 1948 הגן העירוני בפ"ת ע"ש הנשיא, חרות, 6 באוקטובר 1953 הנשיא משתתף בחג פתח־תקוה, זמנים, 9 באוקטובר 1953 גן הנשיא בפתח תקווה, הצופה, 27 בספטמבר 1962 ינון בר נוי, מראה חדש לגן הנשיא במרכז פ"ת, 21 באוגוסט 2014, אתר פיתה עכבר העיר, ירוק בעיניים: פינות החמד של פתח תקוה, באתר הארץ, 9 במאי 2017
אלעד הופמן

אלעד הופמן (נולד ב-8 באוקטובר 1985 ביבנה), הוא כדורסלן ישראלי המשחק בעמדות הקלע בקבוצת אליצור יבנה מהליגה הלאומית בכדורסל. גובהו 1.93 מטר. הופמן גדל במחלקת הנוער של אליצור יבנה, משם עבר לקבוצת הנוער של מכבי רחובות ואת קריירת המשחק המקצוענית שלו החל בהפועל גליל עליון. בעונת 2003-2004 החל את דרכו המקצועית בהפועל גליל עליון מליגת העל בכדורסל. במהלך אותה שנה לא זכה הופמן לדקות משחק רבות ושותף ב-5 משחקים בלבד. בסיום אותה עונה עבר לאליצור רמלה מהליגה הלאומית. במדי רמלה זכה הופמן לדקות משחק רבות ושותף ב-40 משחקים במהלך שתי עונות במועדון. בעונת 2006-2007 חתם הופמן בקבוצת מכבי הוד השרון. לאחר עונה אחת במועדון בה שותף ב-25 משחקים עזב את המועדון. בעונת 2007–2008 עבר הופמן לשחק בקבוצת נעוריו אליצור יבנה במדיה שיחק עונה אחת, ובלט מאוד עם ממוצע של 31 נק' ב-28 משחקים בהם שותף. בעונת 2008–2009 חתם בקבוצת בני השרון מליגת העל במדיה שיחק גם ביורוקאפ. לאחר עונה אחת בקבוצה עזב הופמן את בני השרון ועבר לשחק באליצור אשקלון גם היא מליגת העל. במדי אשקלון הרבה הופמן לשחק אך לא הרבה לקלוע נקודות ושמר על ממוצע נמוך יחסית. בסיום אותה עונה החליט הופמן לשוב פעם נוספת אל אליצור יבנה מהליגה הלאומית בכדורסל הופמן הרבה לשחק במדי אליצור יבנה כאשר העמיד ממוצעים גבוהים של 33.8 נק' לעונה והרבה לשחק כשחקן חמישה. הוא התבלט באותה העונה כשחקן משמעותי וכמוביל קבוצתי. לאחר כ 4 שנים במדי אליצור יבנה עבר הופמן פעם נוספת לשחק בליגת העל הפעם בקבוצת מכבי אשדוד באר טוביה. באותה עונה הייתה אמורה אשדוד לרדת לליגה הלאומית אך בעקבות משבר תקציבי של קבוצת ברק נתניה נשארה הקבוצה בליגה. בעונת 2014–2015 חזר הופמן פעם נוספת אל הליגה הלאומית ועבר לשחק בקבוצת מכבי קריית גת במדיה הצטיין והעמיד ממוצע גבוה של 36 נק' ב-37 משחקים[דרוש מקור]. בסיום אותה העונה העפילה מכבי קריית גת לליגת העל והופמן שוחרר מן הקבוצה. בעונת 2015–2016 חתם הופמן בהפועל באר שבע/ב"ש בה שיחק עונה אחת והעמיד ממוצע של 29.6 נק' בסיום אותה עונה עבר הופמן לשחק בעירוני נס ציונה שירדה מליגת העל אל הליגה הלאומית. לאחר עונה אחת בליגה הלאומית העפיל הופמן עם נס ציונה לליגת העל. הופמן נחשב לאחד הקלעים הדומיננטיים בליגה הלאומית עם יכולת פיזית ועליונות אל מול שחקני הגנה של קבוצת יריבות, הופמן גם נחשב לקלע צבע מחונן בעל יכולת אתלטית מרשימה. לאחר עונה בליגת העל בה העמיד ממוצעים של 4.3 נקודות, 1.5 ריבאונדים ו-1.2 אסיסטים ב-14.3 דקות למשחק, עזב הופמן את נס ציונה וחתם לעונה בקבוצת נעוריו, אליצור יבנה. מדיה וקבצים בנושא אלעד הופמן בוויקישיתוף דף השחקן באתר ספסל. דף השחקן באתר מנהלת ליגת העל.
ויי ליאו דזה

הוֵיי לְיָאו דְזְה (בסינית מסורתית: 尉繚子, בסינית מפושטת: 尉缭子, בפין-יין: wèi liáo zi, וֵיי לְיָאו דְזְה. בקריאה אלטרנטיבית המניחה כי שם משפחתו של הכותב בן שני סימנים: yù liáo zi, יוּ'לְיָאו דְזְה) היא יצירה על אסטרטגיה צבאית, ונחשבת אחת משבע הקלאסיקות הצבאיות של סין העתיקה. היא נכתבה בתקופת המדינות הלוחמות. על פי המקובל, היצירה נקראת על שם וֵיי לְיָאו, עליו נאמר כי היה תלמידו של האדון שָׁאנְג, יועץ חשוב ממדינת ליאנג בתקופת שושלת צ'ין, או נזיר מתקופתו של המלך חְווֵי מוֵיי (400-319 לפנה"ס), אם כי בקושי יש ראיות לכל אחת מן הטענות. ההתייחסות היחידה לוֵיי לְיָאו מחוץ לוֵיי לְיָאו דְזְה היא ב"רשומות ההיסטוריון", שם הוא מתואר כיועץ לצ'ין שה-חואנג, המלך הצעיר של מדינת צ'ין. מאחר שהוֵיי לְיָאו דְזְה אינו מכיל כמעט אסטרטגיה של ממש, משערים כי וֵיי לְיָאו היה תאורטיקן. בעיה נוספת שמעיבה על זהות הכותב היא שבתקופת שושלת האן, כפי שמתעד ספר האן, היו מוכרות שתי יצירות שונות תחת השם "וֵיי לְיָאו", אחת מקטגוריית "שונות" בעלת 29 פרקים, והשנייה מקטגוריית "צבא" ב31 פרקים. היצירה הגיעה לצורתה הנוכחית בסוף המאה הרביעית לספירה. גרסה חדשה של וֵיי לְיָאו דְזְה נתגלתה ב-1972 בקבר בהר יִינְצְ'יָאו משושלת האן בלִין-יִי, והוכיחה כי היצירה הייתה מוכרת כבר בתקופת האן המערבית. הגרסה שנחשפה היא בעלת טון פילוסופי יותר מהטקסט המקובל, אך רק במקומות מעטים היא שונה ממנו באופן מהותי. בתקופת שושלת סונג הוגדרה היצירה כאחת משבע הקלאסיקות הצבאיות, והפכה לחומר לימוד חובה במסגרת הלימוד הצבאי. הוֵיי לְיָאו דְזְה מטיף בדרך כלל לטיפול בעל אופי שהוא גם אזרחי וגם צבאי בנושאים שונים. על פי היצירה, חקלאות ובני אדם הם שני המשאבים העיקריים של המדינה, ואת שניהם צריך להזין ולטפח. על אף שהוֵיי לְיָאו דְזְה אינו מזכיר במפורש קונפוציאניזם, הטקסט מטיף לממשלה המבוססת על ערכים הומניים, בדומה לקונפוציאניזם. כמו כן טוענת היצירה שהשליט צריך להיות מופת של מוסר למדינה, ובמקביל טוענת כי ריבוי תפיסות וערכים אחרים שאינם מסייעים למדינה צריכים לגרור עונשים דרקוניים. ביצירה 24 פרקים, 12 הראשונים עוסקים בעיקר במלחמה ובפוליטיקה, וה-12 הנותרים עוסקים בפיקוד על הצבא ובשליטה בו. בסיום היצירה קורא הכותב, בהסתמך על דוגמאות עתיקות, לצמצם סדרי כוחות ולהסתמך על חיילי עילית, משום שניתן לפקד עליהם טוב יותר. מדיה וקבצים בנושא ויי ליאו דזה בוויקישיתוף Sawyer, Ralph D.; Mei Mei-chün Sawyer (1993). The Seven Military Classics of Ancient China. Westview Press. ISBN 0-8133-1228-0. Van de Ven, Hans J. (2000). Warfare in Chinese History. BRILL. p. 7. ISBN 90-04-11774-1. התוספת "דזה" הייתה מקובלת בסין לשם מתן כבוד לאדם מכובד, וניתן לתרגמה בתור "החכם" או "מאסטר". Sawyer (1993) pp. 229–232 Sawyer (1993) pp. 232–238